|  |  |
| --- | --- |
| **ORDIN ADMINISTRATIE PUBLICA 6376/2022** | ***Vigoare*** |
| **Emitent: Ministerul Educatiei si Cercetarii Domenii: Invatamint** | **M.O. 1178/2022** |
| Ordin pentru aprobarea Normelor metodologice privind modalitatea de acordare si de decontare a sumelor forfetare pentru elevii care sunt scolarizati in alta localitate decat localitatea de domiciliu |

M.Of.Nr.1178 din 8 decembrie 2022

**ORDIN Nr.6376**
**pentru aprobarea Normelor metodologice privind modalitatea de acordare**

**si de decontare a sumelor forfetare pentru elevii care sunt scolarizati**

**in alta localitate decat localitatea de domiciliu**

   In baza prevederilor art. 84 alin. (13), (14), (17)-(19), (111) si (112)  din Legea educatiei nationale nr. 1/2011 cu modificarile si completarile ulterioare,
   in temeiul prevederilor art. 13 alin. (3) din Hotararea Guvernului nr. 369/2021 privind organizarea si functionarea Ministerului Educatiei, cu modificarile si completarile ulterioare,

   **ministrul educatiei** emite prezentul ordin.

**Art. 1. -** Se aproba Normele metodologice privind modalitatea de acordare si de decontare a sumelor forfetare pentru elevii care sunt scolarizati in alta localitate decat localitatea de domiciliu, prevazute in anexa care face parte integranta din prezentul ordin.
**Art. 2**. - Directiile de specialitate din cadrul Ministerului Educatiei, inspectoratele scolare si unitatile de invatamant preuniversitar vor duce la indeplinire prevederile prezentului ordin.
**Art. 3. - Incepand cu data intrarii in vigoare a prezentului ordin, Ordinul ministrului educatiei** **nr. 4.426/2021** **privind aprobarea Metodologiei de decontare a cheltuielilor de transport pentru elevii care nu pot fi scolarizati in localitatea de domiciliu, publicat in Monitorul Oficial al Romaniei, Partea I, nr. 715 din 20 iulie 2021, se abroga.
   Art. 4. -** Prezentul ordin se publica in Monitorul Oficial al Romaniei, Partea I.

p. Ministrul educatiei,
**Gigel Paraschiv,**
secretar de stat

   Bucuresti, 7 decembrie 2022.
   Nr. 6.376.

**ANEXA**

**NORME METODOLOGICE
privind modalitatea de acordare si de decontare a sumelor forfetare pentru elevii**

**care sunt scolarizati in alta localitate decat localitatea de domiciliu**

**Art. 1. -** (1) Unitatile de invatamant preuniversitar care scolarizeaza elevi cu domiciliul intr-o alta localitate decat localitatea in care se afla unitatea de invatamant asigura acestora o suma forfetara lunara pentru cheltuielile de transport, in functie de distanta dintre localitatea de domiciliu si localitatea in care sunt scolarizati, dus-intors, pe durata cursurilor scolare.
   (2) Elevii beneficiaza de plata in avans a sumei forfetare lunare.
   (3) Elevilor care sunt cazati la internat sau in gazda in localitatea unde studiaza li se asigura decontarea cheltuielilor de transport intre localitatea in care studiaza si localitatea de domiciliu, astfel:

   a) contravaloarea a 4 calatorii dus-intors/luna, din bugetul Ministerului Educatiei, prin unitatile de invatamant unde sunt scolarizati;
   b) contravaloarea unei calatorii dus-intors efectuate in perioada fiecarei sarbatori legale, din bugetul Ministerului Educatiei, prin unitatile de invatamant unde sunt scolarizati.
   (4) Decontarea cheltuielilor ocazionate de acordarea facilitatilor de la alin. (3) se face pe baza documentelor de transport.
   (5) Atat suma forfetara acordata potrivit alin. (1), cat si suma decontata pentru facilitatile prevazute la alin. (3) lit. a) si b) sunt neimpozabile si nu se iau in considerare la calculul venitului mediu net lunar pe membru de familie, necesar pentru obtinerea bursei de studiu si/sau a bursei de ajutor social, precum si pentru alte beneficii sociale.
**Art. 2. -** (1) Pentru facilitatile de transport acordate elevilor, prevazute la art. 1 alin. (1), se asigura o suma forfetara lunara de 60 de lei/luna pentru distanta de pana la 3 km. Pentru distantele ce depasesc 3 km, suma de 60 de lei/luna se suplimenteaza cu 6 lei/luna pentru fiecare kilometru.
   (2) Sumele forfetare lunare per kilometru, care sunt decontate potrivit prevederilor alin. (1), sunt:

|  |  |  |  |  |  |  |  |
| --- | --- | --- | --- | --- | --- | --- | --- |
| Distanta dintre localitatea de domiciliu si localitatea in care sunt scolarizati | Suma forfetara (lei/luna) | Distanta dintre localitateade domiciliusi localitatea in care sunt scolarizati | Suma forfetara (lei/luna) | Distanta dintre localitatea de domiciliu si localitatea in care sunt scolarizati | Suma forfetara (lei/luna) | Distanta dintre localitatea de domiciliu si localitatea in care sunt scolarizati | Suma forfetara (lei/luna) |
| 3 km | 60 | 15 km | 132 | 27 km | 204 | 39 km | 276 |
| 4 km | 66 | 16 km | 138 | 28 km | 210 | 40 km | 282 |
| 5 km | 72 | 17 km | 144 | 29 km | 216 | 41 km | 288 |
| 6 km | 78 | 18 km | 150 | 30 km | 222 | 42 km | 294 |
| 7 km | 84 | 19 km | 156 | 31 km | 228 | 43 km | 300 |
| 8 km | 90 | 20 km | 162 | 32 km | 234 | 44 km | 306 |
| 9 km | 96 | 21 km | 168 | 33 km | 240 | 45 km | 312 |
| 10 km | 102 | 22 km | 174 | 34 km | 246 | 46 km | 318 |
| 11 km | 108 | 23 km | 180 | 35 km | 252 | 47 km | 324 |
| 12 km | 114 | 24 km | 186 | 36 km | 258 | 48 km | 330 |
| 13 km | 120 | 25 km | 192 | 37 km | 264 | 49 km | 336 |
| 14 km | 126 | 26 km | 198 | 38 km | 270 | 50 km | 342 |
|   |   |   |   |   |   | ……… |   |

   (3) Pentru distantele de peste 50 de kilometri calculul se va face similar, prin suplimentarea cu 6 lei/luna pentru fiecare kilometru.
**Art. 3. -** In cazul in care costul transportului este mai mare decat suma forfetara prevazuta la art. 2 alin. (1), aceasta poate fi majorata cu pana la 100%, dar nu mai mult decat contravaloarea documentelor de transport prezentate de catre elevii care solicita suplimentarea sumei forfetare. In acest caz, sumele se deconteaza pe baza documentelor de transport emise de operatorii de transport.
**Art. 4. -**(1) Unitatea de invatamant preuniversitar solicita lunar, pana la data de 20 a lunii, la inspectoratul scolar atat sumele forfetare care urmeaza a fi acordate in avans, cat si sumele estimate a se deconta suplimentar fata de suma forfetara.
   (2) Inspectoratele scolare transmit la Ministerul Educatiei, Directia generala economica, pana la data de 25 a lunii, sumele estimate pentru luna urmatoare, in vederea efectuarii deschiderilor de credite bugetare.
   (3) La estimarea deschiderilor de credite lunare, unitatile de invatamant preuniversitar si inspectoratele scolare vor lua in considerare si eventualele sume disponibile/restante, dupa caz, existente la acel moment.
   (4) Ministerul Educatiei, pe baza solicitarilor primite, cu incadrarea in bugetul aprobat si in limitele de credite bugetare lunare aprobate, efectueaza deschiderile de credite bugetare.
**Art. 5. -** (1) Suma forfetara se acorda in avans de catre unitatile de invatamant preuniversitar, la solicitarea scrisa a elevului, inregistrata la unitatea de invatamant pana la data de 10 a lunii curente, pentru luna urmatoare, din care sa rezulte localitatea de domiciliu in care locuieste elevul si distanta in kilometri pe care se deplaseaza pana la unitatea de invatamant.
   (2) Plata avansului pentru lunile februarie-decembrie se va efectua de catre unitatea de invatamant in intervalul 25-28 al lunii curente, pentru luna urmatoare. Pentru luna ianuarie, plata sumelor forfetare se va face in primele 5 zile lucratoare de la inceperea cursurilor scolare.
   (3) Prin exceptie de la prevederile alin. (2), pentru luna decembrie 2022, sumele forfetare se vor acorda in perioada 12-16 decembrie 2022.
   (4) Decontarea cheltuielilor de transport pentru sumele solicitate suplimentar fata de suma forfetara conform prevederilor art. 3, precum si pentru cheltuielile de transport prevazute la art. 1 alin. (3) lit. a) si b) se va face pana la data de 15 a lunii, pentru luna anterioara, pe baza documentelor de transport (abonament/pachet de bilete) emise de operatorii de transport.
   (5) Prin exceptie de la prevederile alin. (4), decontarea sumelor aferente lunii noiembrie 2022 se va face pana la data de 15 decembrie 2022, pe baza documentelor justificative, luand in considerare pentru perioada 1-16 noiembrie tarifele prevazute de Ordinul ministrului educatiei nr. 4.426/2021 privind aprobarea Metodologiei de decontare a cheltuielilor de transport pentru elevii care nu pot fi scolarizati in localitatea de domiciliu, iar pentru perioada 17-30 noiembrie 2022, tarifele prevazute in prezentul ordin.
**Art. 6. -** (1) In situatia in care suma forfetara lunara majorata cu 100% nu acopera cheltuielile lunare de transport pe baza de abonament/pachet de bilete, diferenta poate fi decontata din bugetele judetelor/sectoarelor municipiului Bucuresti.
   (2) Unitatile de invatamant preuniversitar transmit inspectoratului scolar judetean/Inspectoratului Scolar al municipiului Bucuresti (ISMB) sumele calculate ca diferenta intre valoarea documentelor lunare de transport emise de operatorii de transport si suma forfetara lunara majorata cu 100%.
   (3) Inspectoratul scolar judetean/ISMB centralizeaza situatiile transmise de catre unitatile de invatamant potrivit alin. (2) si le inainteaza consiliului judetean/consiliilor sectoarelor municipiului Bucuresti.
   (4) Consiliul judetean/Consiliile sectoarelor municipiului Bucuresti, dupa aprobare, aloca sumele inspectoratului scolar judetean/ISMB.
   (5) Inspectoratul scolar judetean/ISMB vireaza sumele primite de la consiliul judetean/consiliile sectoarelor municipiului Bucuresti catre unitatile de invatamant.
   (6) Unitatile de invatamant efectueaza plata sumelor primite de la consiliul judetean/consiliile sectoarelor municipiului Bucuresti prin inspectoratul scolar catre elevii beneficiari.